जहां तक अर्थव्यवस्था का हाल है तो घरेलू मोर्चे पर अप्रैल से जनवरी के बीच डायरेक्ट टैक्स कलेक्शन 9.28 फीसदी बढ़ा है। टैक्स कलेक्शन 3.46 खरब रुपये का है। आयकर और कॉरपोरेट टैक्स में बढ़ोतरी दिख रही है। हालांकि आईआईपी के आंकड़ों में गिरावट आई है। दिसंबर, 2011 महीने में आईआईपी का आंकड़ा कमजोर रहा है। माइनिंग और कैपिटल गुड्स सेक्टर में गिरावट का असर आईआईपी पर साफ दिखा है। मैन्यूफैक्चरिंग सेक्टर में सिर्फ 1.8 फीसदी की बढ़ोतरी हुई है। पिछले साल इस अवधि में 8.7 फीसदी की बढ़ोतरी हुई थी।